Labdien!

Sakarā ar to, ka pacietības mērs ir pilns, gribu Jūs informēt par ceļa – inženierbūves ( V1344) stāvokli , no ceļa V1311 līdz Puzes baznīcai.

Autoceļš ir kompleksa inženierbūve un vai tik tiešām uz inženierbūves ir jāstāda visa veida krūmi un koki (priedes, egles, ķirši, pīlādži ….)? Visu var saprast, ka nevar savest kārtībā un trūkst līdzekļi, bet nav saprotams kāpēc notiek tīša inženierbūves bojāšana. Iestādot kokus ceļa grāvī tiek bojāta grāvja funkcijas, kas atstāj iespaidu uz pašu ceļu. Ceļa profils jau tā ir kritisks un nepilda savu funkciju, ir apaugums arī uz asfaltu. Protams ir saprotams, ka vecie koki rada problēmas un nav līdzekļu pilnīgai sakopšanai, bet ja kāds “ arborists” kaut ko dara tad vajadzētu arī pēc sevīm savākt. Ja koks ir nokaltis un iekāries augošā kokā, tad vajadzētu pateikt “arboristiem”, ka drošība ir pirmajā vietā. Tārpus un citas radības taču nevajadzētu audzēt uz inženierbūvēm, tāpēc arī nevajadzētu atstāt nokaltušu koku stumbrus. Ja ir koki, kas ir bīstami un katru gadu sasit vairākas smagās mašīnas jo viņi ir noliekušies pārāk zemu vajadzētu taču vispār likvidēt nevis apzāģēt pāris zarus.

Tās nebūšanas šeit ir ļoti daudz, ceru uz sapratni un ceru, ka informēsit “arboristus” un citus dabas “draugus”, ka dabas parki ir jāveido citus nevis uz inženierbūvēm.

Pielikumā foto